
	1. ÜLDANDMED



	
	

	1.1  Tellija                                            
	OÜ Starteron

	1.2  Asukoht                                         
	Narva linn,

Gerassimovi nimeline park.

	1.3  Lähteülesanne on kehtiv                
	2 aastat alates otsuse jõustumisest.

	1.4 Lähteülesande koostamise alus     

1.4.1 Detailplaneeringu algatamise taotlus 15.12.2004.a. nr 1247/1-11 OÜ Starteron

1.4.2 Planeerimisseadus

1.4.3 Narva linna üldplaneering


	2. PLANEERINGU EESMÄRK




2.1. Detailplaneeringu koostamise eesmärgiks on ehitusõiguse andmine olemasolevate hoonete rekonstrueerimiseks, Võidu nimelise pargi korrastamine, krundipiiride täpsustamine ning kruntideks jaotamine, maa-ala heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine. 

2.2. Planeeritava ala pindala on ca 5 ha.    

	3. ARVESTAMISELE KUULUVAD PLANEERINGUD




3.1. Narva Linnavolikogu 28.11.2001a. otsusega nr. 92/49 kehtestatud Narva linna üldplaneering.

3.2. Olemasolevad piirkonna vee- ja kanalisatsiooniskeemid, piirkonna tehnovõrkude projektid.


3.3. Joala 8b maa-ala detailplaneering.

	4. ERINÕUDED




Enne projekteerimise alustamist sõlmida leping detailplaneeringu koostamise korraldamise ja finantseerimise õiguse saamiseks Narva Linnavalitsusega. 
	5. OLEMASOLEVA OLUKORRA ISELOOMUSTUS


5.1 
Narva linna üldplaneeringu järgi on antud ala maakasutuse sihtotstarbeks  üldmaa, ühiskondlike hoonete maa ning ärimaa.
5.2 Planeeritav ala asub Narva Kreenholmi linnaosas. Tegemist on Narva linna Kreenholmi linnaosa suurima pargiga. Planeeritav ala asub Joala ja Gerassimovi tänavate ristmikul ning piirneb läänest elamukvartaliga. 

5.3 Maa- alal on olemas kehtiv mõõdistus.

	6. NÕUDED KOOSTATAVALE PLANEERINGULE




6.1. 
Detailplaneeringu koostamise aluskaardiks võtta olemasolevat situatsiooni tõeselt kajastav digitaalselt mõõdistatud geodeetiline alusplaan. Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ameti geodeesia ja maakorralduse osakonnas.
6.2 
Planeeringuala kontaktvööndi funktsionaalsed ja linnaehituslikud seosed: anda lähiümbruse olemasolev ja planeeritud liiklusskeem, sh juurdepääsud planeeritavale alale, sõiduteed, jalakäijate ülekäigurajad, liikumissuunad. Esitada planeeritava ala funktsionaalsed seosed lähiümbrusega. 

6.3 
Võttes arvesse olemasolevat situatsiooni ja piirkonnas kehtivaid planeeringuid, esitada kontaktvööndi kruntide struktuuri, kavandatud hoonestuse tüübi ja mahu ning ehitusjoonte ülevaade ja analüüs.

6.4 Olemasoleva olukorra iseloomustus: esitada krundipiirid, maakasutuse sihtotstarve, senised kokkulepped maakasutuse kitsendamise kohta ja olemasolev situatsioon planeeritaval alal. 

6.5      Krundi ehitusõigus: 
· Määrata krundi lubatud sihtotstarbed (vastavalt üldplaneeringule);

· Anda hoonete ja rajatiste üldfunktsioonid (vastavalt üldplaneeringule);

· Määrata lubatud ehitiste arv krundil (määratakse planeeringuga);

· Määrata lubatud suurim ehitusalune pind (määratakse planeeringuga);

· Määrata ehitiste lubatud kõrgus ja korruselisus (kõrgus esitada räästa ja katuseharja absoluutkõrgusena);

· Määrata arhitektuurinõuded ehitistele lähtudes olemasolevast hoonestusest;

· Määrata katusekalded ja põhilised välisviimistluse materjalid;

6.6 
Krundi hoonestusala piiritlemine: ehitusala siduda krundi piiridega.
6.7 

Tänavate maa-alade ja liiklus- ja parkimiskorralduse määramine. Planeeringuga anda:

· liikluskorralduse põhimõtted (autoliikluse sõidusuunad, jalakäijate liikumissuunad, invanõuded) anda tänava ristprofiil;

· tänavate (juurdepääsude) ja tänavatega ristumiste kõrgusarvud;

· jalakäigutänavad;

· kruntidele pääsude asukohad ja/või piiride osad, kust väljasõitude rajamine on keelatud;

· kruntide planeeritud kasutusotstarbele ja hoonestusele vastav parkimise ning parkimiskohtade arvu lahendamine lähtudes parkimisnormatiividest;

· vajadusel määrata teekaitsevööndi ja selle ulatus;

· nõuded puuetega inimeste liikumise tagamiseks.

6.8 
Haljastuse ja heakorrastuse põhimõtted:
· määrata säilitatav, likvideeritav ja linnaliselt väärtuslik haljastus;
· planeeritav kohustuslik kõrg- ja madalhaljastuse rajamine;
· anda planeeritava ala heakorrastuse lahendus;
· anda haljastuse hinnang;
· vertikaalplaneerimise põhimõtted (maapinna kõrguse muutmine, sademevete ärajuhtimine).
· planeeringus käsitleda jäätmete sorteeritud kogumise vajadust;
· kruntide piirded vastavalt asukohast tulenevatele nõuetele arvestades planeeringu vajadustele;
6.9 
Tehnovõrkude ja -rajatiste asukohad.
· anda olemasoleva olukorra iseloomustus;

· lahendada tehnovarustus koos uute tehnovõrkude paigaldamisega koos vajalike võimsuste äranäitamisega vastavalt võrguvaldajate tehnilistele tingimustele, millised tellib detailplaneeringu algatamist taotlenud isik;

· anda tehnovarustuse põhimõtteline lahendus (veevarustus, heitvee ja sademete vee kanalisatsioon, elektrivarustus, välisvalgustus, sidevarustus);

· määrata hüdrantide ja tuletõrje veevõtukohtade paiknemine;

· vajadusel lahendada transiitvete ärajuhtimine.

Esitada tehnovõrkude rajamise vajaduse koondtabel (planeeringu algatamise eelne ja planeeringuga kavandatud tehnovõrkude rajamise vajadus).
6.10 
Kitsenduste ja servituutide määramise vajadus.
· Vastavalt vajadusele anda ettepanek kinnisomandi kitsenduste ja reaalservituutide seadmiseks: teeservituudid ja muud servituudid.
6.11 
Kuritegevuse riske vähendavad nõuded ja tingimused: lahendada vastavalt Eesti standardile EVS 809-1:2002.
6.12 
Muud seadustest ja teistest õigusaktidest tulenevad kinnisomandi kitsendused ning nende ulatus.
6.13 
Planeeringu kehtestamisest tulenevate võimalike kahjude hüvitaja.
6.14 
Planeeringuga täpsustada tänavate, üldkasutatava haljastuse, välisvalgustuse ja vihmaveekanalisatsiooni väljaehitaja kuni eraõigusliku krundi piirini ja tehnovõrkude väljaehitajad ja väljaehitamise seosed kruntide hoonestamisega. 
6.15 Keskkonnatingimused planeeringuga kavandatu elluviimiseks ning vajaduse korral ehitised, mille ehitusprojekti koostamisel on vaja läbi viia keskkonnamõju hindamine või riskianalüüs.
6.16 Vajaduse korral ettepanekud kaitse alla võetud maa-alade ja üksikobjektide kaitserežiimi täpsustamiseks, ettepanekud maa-alade või üksikobjektide kaitse alla võtmiseks.

6.17 Vajaduse korral miljööväärtusega hoonestusalade määramine ning nende kaitse- ja kasutustingimuste seadmine.

	7. PLANEERINGU KOOSSEIS




7.1 Situatsiooni skeem, M 1:10 000;

7.2 Olemasolev olukord : 1: 500;

7.3 Planeeringuala kontaktvööndi funktsionaalsed ja linnaehituslikud seosed M 1:1000;

7.4 Planeeringu põhijoonis koos ehitusõiguse maakasutuse ja haljastuskavaga  M 1:500;

7.5 Planeeringuala liiklusskeem M 1:500;

7.6 Tehnovõrkude paigutamise joonis ning vertikaalplaneerimine M 1:500;
7.7 Detailplaneeringu lahendust illustreeriv 3D joonis;
7.8 Seletuskiri; 
7.9 Ajalehe väljalõiked planeeringu menetlemisest;

7.10 Lähteülesanne;

7.11 Planeeringu kooskõlastajate kirjad ning kooskõlastuste koondtabel.

7.12 Haljastuse hinnang.

	 8. PLANEERINGU ESKIISPROJEKTI KOOSSEIS


Detailplaneeringu eskiislahendus esitada Narva Linnavalitsuse Arhitektuuri- ja Linnaplaneerimise Ametile läbivaatamiseks kahes eksemplaris. Eskiisilahenduse avaliku arutelu läbiviimise vajadus määratakse töö käigus.

8.1 Situatsiooni skeem, M 1:10 000;

8.2 Planeeringu põhijoonis koos ehitusõiguse maakasutuse ja haljastuskavaga 

M 1:500;

8.3 Planeeringuala liiklusskeem M 1:500;

8.4 Tehnovõrkude paigutamise joonis M 1:500;
8.5 Seletuskiri;
8.6 Lähteülesanne.

	9. PLANEERINGU ESITAMINE JA KOOSKÕLASTAMINE 




9.1 Lõplik detailplaneeringu projekt koos nõutavate kooskõlastustega esitada Narva Linnavalitsuse Arhitektuuri- ja Linnaplaneerimise Ametile neljas eksemplaris paberkandjal menetlemiseks ja ühes eksemplaris elektronkandjal (seletuskiri – rtf, pdf; joonised – dgn, dwg) kehtestamiseks.

9.2 Detailplaneeringule lisada eraldi lehena kirjanurgaga põhijoonise tabeliteta vähendus ja situatsiooniskeem formaadis A4.

9.3 Narva Linnavalitsusel on õigus nõuda detailplaneeringu makettide, illustreerivate jooniste ja planšetil jooniste esitamist detailplaneeringu avalikustamiseks.
9.4 Detailplaneeringu kehtestamiseks vajalike kooskõlastuste loetelu:

9.4.1   Ida-Virumaa Päästeteenistus Narva Komando,

9.4.2   Ida-Virumaa Tervisekaitsetalitus,

9.4.3   Narva Linnavalitsuse Linnavara- ja Majandusamet,

9.4.4   Narva Linnavalitsuse Arhitektuuri- ja Linnaplaneerimise Amet,

9.4.5   Planeeringualasse jäävate ja seda teenindavate tehnovõrkude valdajad,

9.4.6   Ida- Virumaa Keskkonnateenistus;

9.4.7   Maanteeameti Narva linna spetsialist;

9.4.8   Kaasata detailplaneeringu koostamisse jäävad piirinaabrid.

Kooskõlastused võtta vastavatele joonistele. Tekstilises osas, seletuskirjas, esitada kooskõlastuste kokkuvõte, kus näidata, millisel joonisel kooskõlastus asub, kooskõlastava instantsi nimi ja kooskõlastuse kuupäev, märkused ning kooskõlastaja ametinimi ja nimi ning kontaktnumber.

Detailplaneeringu kooskõlastamise korraldab planeeringu tellinud/ algatamisettepaneku teinud osapool. Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.

	10. PLANEERINGU VORMISTAMINE




10.1 Detailplaneering vormistatakse Keskkonnaministeeriumi poolt välja antud soovituslike tingmärkide alusel (ET-2 0104-0174).
10.2 Maakasutuse sihtotstarbed esitada Eesti Vabariigi Valitsuse 24. jaanuari 1995.a määruse nr 36 “Katastriüksuse sihtotstarvete liikide ja nende määramise aluste kinnitamine ” sätestatud korra alusel.
10.3 Lubatud/keelatud ehitise kasutamise otstarbed määratakse Majandus- ja kommunikatsiooniministri 26 novembri 2002. a määruse nr 10 “Ehitise kasutamise otstarvete loetelu” alusel.
10.4 Planeeringu teksti koostamisel juhinduda EV Planeerimisseaduse terminoloogiast.
10.5 Planeeringute koosseis esitada vastavalt Narva Linnavalitsuse 18.10.2001. a määrusega nr 1745 kinnitatud juhendile “Detailplaneeringu koosseis ja vormistamise nõuded”.

	11. LISAD




11.1 Asendiskeem 

Koostas:

Peaarhitekt



Anne Hallik

